AMARIN รายได้ลดฉุดกำไรไตรมาส 3/62 ลดฮวบ 45% เหลือ 58 ลบ.
AMARIN รายได้ลดฉุดกำไรไตรมาส 3/62 ลดฮวบ 45% เหลือ 58 ลบ. ส่วนงวด 9 เดือนกำไร 38 ลบ. ลดลง 51%
AMARIN รายได้ลดฉุดกำไรไตรมาส 3/62 ลดฮวบ 45% เหลือ 58 ลบ. ส่วนงวด 9 เดือนกำไร 38 ลบ. ลดลง 51%
8 พ.ย. 2562

บริษัท อมรินทร์พริ้นติ้ง แอนด์ พับลิชชิ่ง จำกัด หรือ AMARIN รายงานผลการดำเนินงานงวดไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

ทั้งนี้ ปัจจัยที่ส่งผลให้บริษัทมีกำไรลดลง เนื่องจากปีที่แล้วบริษัทมีการบันทึกผลกำไรที่รับรู้ของส่วนได้เสียในกิจการที่เกี่ยวข้องกันก่อนเปลี่ยนแปลงสถานะเป็นบริษัทย่อย จากการเข้าซื้อหุ้นเพิ่มในบริษัท อมรินทร์ บุ๊ค เซ็นเตอร์ จำกัด จำนวน 47.65 ล้านบาท  ในกรณีที่ไม่รวมผลกำไรจากรายการดังกล่าวในช่วงเวลาไตรมาสที่ 3 บริษัทและบริษัทย่อย มีกำไรสุทธิเพิ่มขึ้น 1.12 ล้านบาท เพิ่มขึ้นเท่ากับร้อยละ 1.97 และในช่วงเวลา 9 เดือน บริษัทและบริษัทย่อยมีกำไรสุทธิเพิ่มขึ้น 6.28 ล้านบาท เพิ่มขึ้นเท่ากับร้อยละ 19.67
อย่างไรก็ตาม บริษัทฯมีรายได้รวมทั้งสิ้น 828.69 ล้านบาท ลดลงจากงวดเดียวกันของปีก่อน 90.22 ล้านบาท หรือคิดเป็นร้อยละ 9.82 เนื่องด้วยในช่วงเวลาเดียวกันของปี 2561 ก่อนบริษัทฯได้เข้าซื้อหุ้นในบริษัท อมรินทร์ บุ๊ค เซ็นเตอร์ จำกัด จากเดิมถือหุ้นร้อยละ 19 เป็นร้อยละ 100 จึงมีรายได้พิเศษจากการรับรู้ของส่วนได้เสีย ซึ่งถือก่อนการเปลี่ยนแปลงสถานะเป็นบริษัทย่อย 47.65 ล้านบาท
ขณะเดียวกันในไตรมาส 3 ปี 2562 รายได้จากกลุ่มนิตยสารและงานรับจ้างพิมพ์ลดลงตามภาวะเศรษฐกิจ จึงส่งผลให้รายได้รวมลดลงเมื่อเทียบกับงวดเดียวกันของปีก่อน